Lovely Runner

Lovely Runner (Korean: 선재 업고 튀어) nopo nga iso siri televisyen Korea Selatan nosingkono di Byeon Woo-seok om Kim Hye-yoon. Iti nopo nga naanu mantad novel web kiuhu Tomorrow's Best, i nogi nokosiar sabaagi webtoon noonsoi di ilustrator Doong Doong. Pinosiar iti id tvN ontok 8 Ngiop 2024, monikid tadau Tontolu om Mirod id jaam 20:50 (KST). Nokotounda nogi iti id penstriman TVING id Korea Selatan, U-Next id Jepun, Vidio id Indonesia om Viki nogi Viu id kinoyonon pointantu.

 Sinopsis 
Id suang pomogunan populariti, i Ryu Sun-jae nopo nga songulun selebriti id taang takawas, sundung do noyomutan do koudiponan. Im Sol, songulun pominat atatap di Sun-jae, nakaanu do kotoronongan ginawo maya do muzik dau kalapas do koligaganan id timpu tanganak dau nokorumbak do iman-imanon.  

Soira nokosoliwan o abar kokomoi kinapataion di Sun-jae, okolu kopio i Im Sol. Sundung po, osonong o nasip dau, nokoguli kawagu isido id iso nohopod om limo toun nakatalib ontok toun 2008, maamaso i Sun-jae om Im Sol  nopo nga susumikul 19 toun id sikul takawas. Okito disido iti sabaagi kosiwatan mantad minamangun, jumanji i Sol do monimban do woyo koposion diolo ngoduo miampai tumoguang do kobolingkahangan do monimban timpu nakatalib.

 Palakun om watak 

 Utama 

 Byeon Woo-seok sabaagi Ryu Sun-jae

 Songulun rombituon takawas i kiharo oinsanan, mantad kowoowoyoon turos di awantang gisom kabaalan om pamagayat. Isio nopo nga songulun bagas kukumaau nga suminiliu do mosisinding om palakun, nga koposion dau sabaagi songulun selebriti nopo nga au osonong, loolobi po soira nokotoguang isio do depresi i minogowit do kinapataion dau.

 Kim Hye-yoon sabaagi Im Sol

 Songulun sumandak di odoromot om upuson i pinoidu do iman-imanon dau sumiliu songulun pangarah filem ontok toun 2009 soira nabaangan o gakod dau om nolumpuh.

 Song Geon-hee sabaagi Kim Tae-seong

 Songulun ulzzang miampai do kopokitanan di gah. Isio nopo nga pamain bass id suang band Eclipse id sikul takawas, om songulun pulis id timpu baino.

 Lee Seung-hyub sabaagi Baek In-hyuk.

 Songulun tanak wagu di osuau om asanang do insamakan. Isio nopo nga tambalut di Sun-jae om nogi luguan om pamain gitar id suang band Eclipse.

 Sokodung 

 Tulun id posorili di Sol

  sabaagi Park Bok-soon

 Odu di Sol i osonong om aba'al.

 Song Ji-ho sabaagi Im Geum

 Tabangon di Sol. Isio nopo nga songulun palakun i agayo gaab do balakun, nga asaru isio kawaya do poginadaan id audisi.

 Seo Hye-won sabaagi Lee Hyun-joo

 Tambalut di Sol. Isido nopo nga atama, alawis om ogulot.

 Tulun id posorili di Sun-jae

 Kim Won-hae sabaagi Ryu Geun-deok

 Tapa di Sun-jae om sanaganu do walai Galbi

 Ahn Sang-woo sabaagi Representative Kim

 CEO do agensi JNT di Sun-jae.

 Lee Il-jun sabaagi Park Dong-suk

 Manager di Sun-jae.

 Tulun id posorili di Tae-seong

 Park Yoon-hee sabaagi Detective Kim

 Tapa di Tae-sung, ii nopo nga songulun veteren detective miampai 20 toun kaba'alon.

 Kim Hwi-gyu sabaagi Cha Yi-seul

 Koulunan JNT 

 Moon Yong-suk sabaagi Hyun-soo

 Pamain drum id band Eclipse.

 Yang Hyuk sabaagi Jay

 Pamain bass om koinano i bobos tomulok id suang band Eclipse.

 Tanganak sikul id sikul takawas Jagam 

 Chul-woo sabaagi Kim Hyung-gu, 1980.

 Puruan id kalab kumau id sikul takawas Jagam om saap di Sun-jae.

 Kim Hyun-kyu sabaagi Choi Hyun-gu

 Tamablut di Sun-jae mantad tiim kumau sikul takawas Jagam.

 Jung Kang-hee sabaagi Coach Ahn

 Momomoluda id tiim kumau sikul takawas Jagam.

 Oh Se-young sabaagi Choi Ga-hyun

 Bagas sumandak di Tae-seong

 Suusuai

 Heo Hyeong-Gyu sabaagi Kim Young-Soo

 Doribor taxi i kidandam kumaa di Sol om Sun-jae .

 Songulun kukumaraja id pawagam, id noongoi di Im Sol do interview. 

 Koimbulaion special 

 Park Tae-hwan sabaagi isio sondii

 Songulun kukumaau i merancang montok popokito kabaalan kumauu dau miampai di Sun-jae.

 Kwon Yu-ri sabaagi isido sondii

 Puruan id tinimungan tondu Girls' Generation.

 Han Seung-yeon sabaagi Radio DJ
  sabaagi Heavenly Granny
 Kim Min-gi sabaagi Park Do-jun

 Kopotoundaan 
Siri original diti nopo nga pinosoliwan sabaagi web novel id KakaoPage ontok pialatan Madas om Manom 2020, sinuat di Kim Bbang. Kalapas di, pinosuang iti id webtoon mantad illustrator Doong Doong, i nokosoliwan ontok Manom 2021.

Pinsuhu di Yoon Jong-ho, ii nopo nga songulun co-directed miampai karya suai miagal do Guardian: The Lonely and Great God (2016–2017), My Holo Love (2020), om  Flower of Evil (2020). Iti nga sinuat nogi di Lee Si-eun, i noilaan mantad karya dau  True Beauty  (2020–2021).

I pogulu nopo nga pionuhu iti do Time Walking on Memory ().

Pinosunud di monuunuat Lee Si-eun  do watak Im Sol nopo nga winonsoi miampai i Kim Hye-yoon o id suang pomusarahan dau. Pinoilo nogi do siri diti nopo minaganu tolu toun do pinosoliwan om minoguhot piipiro palakun pogulu do naanu di Byeon Woo-seok.

 Pomilian 
Ontok Gomot 28, 2023, pinoruput do i Kim Hye-yoon om i Byeon Woo-seok nopo nga minogibooboros om asaru momusorou montok maganu tonggungan apangkal diti. Kinoimbulaion diolo nopo nga naakun ontok 19 Madas maya tiim poposoliwan  tvN. Ontok 27 Madas, Song Geon-hee nopo nga naakun 

 10:35 AM - Naing-naig do kinopompongan, naungkodong o pondong dii mangadakan om maminso. 


 10:35 AM EST (GMT -7) 

Kategori:TvN(South Korean TV channel) drama televisyen
Kategori:Tayangan televisyen tumanud do South Korean webtoons
Kategori:Siri televisyen set ontok 2023